Obstarávateľ: FIPEK s.r.o., Remetské Hámre 85, 072 41 Remetské Hámre, IČO: 45 897 077
Výzva na predloženie cenovej ponuky – prieskum trhu
určenie predpokladanej hodnoty zákazky (PHZ)
Predmet oznámenia v JOSEPHINE: Oslovenie potenciálnych dodávateľov – stopkysiareň
Dobrý deň,
ako žiadateľ výzvy č. 9/SP/2026-73.7 „Investície do rozšírenia kapacít v spracovateľských podnikoch“, vyhlásenej Pôdohospodárskou platobnou agentúrou dňa 8. 6. 2026, si Vás dovoľujeme požiadať o vypracovanie cenovej ponuky pre zákazku s názvom „Obstaranie stopkysiarne“ za účelom určenia predpokladanej hodnoty zákazky v súlade s kapitolou 6 Metodického usmernenia Riadiaceho orgánu č. 2/2025 o obstarávaní tovarov, služieb a stavebných prác pri implementácii projektových intervencií Strategického plánu SPP 2023 – 2027, verzia 2.
Dovoľujeme si Vás požiadať o predloženie cenovej ponuky vypracovanej podľa Prílohy č. 1 „Návrh cenovej ponuky“ v lehote do 25.09.2026 do 18:00 hod hod. výlučne prostredníctvom elektronického obstarávacieho systému JOSEPHINE.
	Názov zákazky
	Obstaranie stopkysiarne

	Predmet zákazky
	Dodávka 1 ks technologického zariadenia vrátane požadovaného príslušenstva a súvisiacich plnení uvedených v technickej špecifikácii.

	Špecifikácia predmetu zákazky
	1. Technologická komora – stopkysiareň určená na riadené spomalenie/pozastavenie a následné vedenie procesu kysnutia pekárenských výrobkov.
2. Prevádzkový teplotný rozsah minimálne od –18 °C do +20 °C.
3. Kapacita minimálne 12 pekárenských vozíkov; zariadenie musí byť vhodné pre vozíky približne 600 × 1 000 mm s výškou do cca 1 800 mm. Dodávateľ uvedie skutočnú kapacitu ponúkaného riešenia.
4. Využiteľný vnútorný priestor porovnateľný s rozmermi približne 2,6 × 2,6 × 5,6 m; prípustné je ekvivalentné dispozičné riešenie s rovnakou alebo vyššou využiteľnou kapacitou.
5. Tepelnoizolačné panely stien a stropu s hrúbkou približne 100 mm alebo s ekvivalentnými tepelnotechnickými vlastnosťami; súčiniteľ prechodu tepla U približne 0,20 W/m²K alebo lepší.
6. Vnútorné steny a strop z nehrdzavejúcej ocele alebo hygienicky rovnocenného materiálu vhodného do potravinárskej prevádzky.
7. Izolovaná protišmyková podlaha vhodná pre pojazd pekárenských vozíkov, s povrchom z nehrdzavejúcej ocele alebo rovnocenného hygienického materiálu.
8. Dvojkrídlové alebo funkčne ekvivalentné dvere s čistým otvorom minimálne približne 2 100 × 2 000 mm, hygienickým tesnením a možnosťou otvorenia zvnútra.
9. Energeticky úsporné vnútorné LED osvetlenie.
10. Chladiaci systém dimenzovaný na požadovaný teplotný rozsah a plnú prevádzkovú kapacitu komory; kompresor a výparník s energeticky účinnými ventilátormi a reguláciou vhodnou pre dlhodobú pekárenskú prevádzku.
11. Použité chladivo musí byť v súlade s aktuálne platnými predpismi pre F‑plyny a musí mať nízky GWP; dodávateľ uvedie typ chladiva a jeho GWP.
12. Automatický zvlhčovací/parný systém s jemným zvlhčovaním pri nízkej teplote, hygienickým vyhotovením a reguláciou vlhkosti vhodnou pre proces kysnutia.
13. Elektronická riadiaca jednotka s dotykovým displejom min. 10", programovaním časovo-teplotných cyklov a možnosťou nastavovania kysnutia, chladenia, zmrazovania/udržiavania a riadenia vlhkosti podľa zvoleného programu.
14. HACCP záznam teploty a prevádzkových údajov s archiváciou, možnosťou exportu dát cez USB alebo sieťové rozhranie a možnosťou vzdialeného dohľadu/servisu.
15. Alarmovanie poruchových stavov vrátane možnosti vzdialeného hlásenia (napr. e-mailom alebo funkčne ekvivalentným spôsobom).
16. Dodávateľ uvedie celkový elektrický príkon, chladiaci výkon a požiadavky na napájanie, vodu, odpad a ostatné médiá.
17. Záruka na technologické zariadenie minimálne 24 mesiacov od uvedenia do prevádzky.
18. Cena musí zahŕňať dodávku technologickej komory, dopravu, montáž, uvedenie do prevádzky a zaškolenie obsluhy. Dodávateľ jednoznačne uvedie, ktoré prevádzkové náplne/médiá sú zahrnuté v cene.

	Spôsob predloženia cenovej ponuky
	• Cenová ponuka sa predkladá výlučne elektronicky prostredníctvom systému JOSEPHINE v rámci príslušného prieskumu trhu.
• Potenciálny dodávateľ vyplní Prílohu č. 1 „Návrh cenovej ponuky“ a uvedie cenu v EUR bez DPH, výšku DPH a cenu v EUR s DPH.
• V ponuke uvedie výrobcu, typ/model alebo iné jednoznačné označenie ponúkaného zariadenia a predpokladanú lehotu dodania.


	Lehota na predloženie cenovej ponuky
	25.09.2026 do 18:00 hod

	Doplňujúce údaje
	• Miesto dodania / inštalácie: Remetské Hámre 85, 072 41 Remetské Hámre.
• Cena musí zahŕňať celý požadovaný rozsah predmetu zákazky a všetky náklady potrebné na jeho riadne dodanie v rozsahu uvedenom v tejto výzve.
• Prieskum trhu slúži na určenie PHZ a nepredstavuje záväzok obstarávateľa uzatvoriť s potenciálnym dodávateľom zmluvu.
• Komunikácia a prípadné otázky k prieskumu trhu budú vedené prostredníctvom systému JOSEPHINE.



V prípade otázok využite komunikačný modul systému JOSEPHINE.
S pozdravom
FIPEK s.r.o.


Príloha č. 1 – Návrh cenovej ponuky
Obstarávateľ: FIPEK s.r.o., Remetské Hámre 85, 072 41 Remetské Hámre, IČO: 45 897 077
	Názov zákazky
	Obstaranie stopkysiarne

	Obchodné meno potenciálneho dodávateľa
	

	Sídlo
	

	IČO
	

	DIČ
	

	IČ DPH
	

	Kontaktná osoba
	

	Telefón
	

	E-mail
	

	Výrobca / typ / model ponúkaného zariadenia
	

	Predpokladaná lehota dodania od objednávky / účinnosti zmluvy
	



Celková cena za predmet zákazky:
	Cena v EUR bez DPH
	Výška DPH v EUR
	Cena spolu v EUR s DPH

	
	
	


* Ak potenciálny dodávateľ nie je platiteľom DPH, uvedie v poli „Cena v EUR bez DPH“ a v poli „Cena spolu v EUR s DPH“ rovnakú sumu.
Celková cena musí zahŕňať technologickú komoru, chladiaci a zvlhčovací systém, riadenie, dopravu, montáž, uvedenie do prevádzky a zaškolenie. Dodávateľ samostatne uvedie prípadné prevádzkové médiá/náplne alebo stavebné prípravy, ktoré nie sú zahrnuté v celkovej cene.
Cenová ponuka bude podkladom na určenie predpokladanej hodnoty zákazky (PHZ).
Čestne vyhlasujem, že ponúkané zariadenie a súvisiace plnenia spĺňajú technickú špecifikáciu a rozsah vymedzený vo Výzve na predloženie cenovej ponuky – prieskum trhu, prípadne som v cenovej ponuke jednoznačne uviedol všetky odchýlky.
Dátum spracovania cenovej ponuky: ........................................
........................................................
meno, priezvisko a podpis oprávnenej osoby

